Glødebåndstetra

Glødebåndstetra er en liten tropisk fisk fra Sør-Amerika som er endemisk i elva Essequibo i Guyana. 

Den er sølvfarget og har en lys orangerød stripe fra snuten til haleroten. Fremre del av ryggfinnen har samme farge som stripen. De andre finnene er sølvfargede og transparente.
Glødebåndsrasbora (Rasbora pauciperforata) i Sørøst-Asia er en annen art med lignende farger. 

Glødebåndstetra er fredelige stimfisk. De er litt større enn neontetra, og lynnet gjør den til en ideell, og populær, fisk i selskapsakvarier. 
De blir opp til 5 cm lange. De har et livsløp på 2-4 år når de holdes under gode forhold.
De er altetende, og bør få en del plantefôr.

Glødebåndstetra er utbredt i akvariehandelen, og vanligvis rimelige i pris. 
En gyllen og en albino oppdrettsform finnes også.

 Eksterne lenker 



Kategori:Karpelakser
Kategori:Guyanas endemiske fauna
Kategori:Akvariefisk
Kategori:Dyr formelt beskrevet av Marion Lee Durbin
Kategori:Fisker formelt beskrevet i 1909